— Згодна з Канстытуцыяй Беларусі, нават з яе рэдакцыяй 1996 года, грамадзяне маюць права на мірныя дэманстрацыі і шэсці, і яны гэта робяць. Але ўлады забараняюць ім гэта, таму адно дзеянне накладваецца на другое. Ужываюцца жорсткія адміністрацыйныя меры, ад якіх, на жаль, пакутуюць простыя людзі. Вось, напрыклад, пра дэманстрацыю, якую хочуць правесці на Дзень Волі, 25 сакавіка, то гэта гістарычная дата, і хай людзі выходзяць і адзначаюць. Чаму гэта трэба забараняць? Але ў людзей цяпер столькі пытанняў да ўладаў, што яны будуць пратэставаць, бо яны людзі, яны маюць на гэта права. Канстытуцыяй гэта ім дазволена.